Ego Hugo Dei gratia dux Burgundie et Albonii comes notum facio omnibus tam futuris quam presentibus quod cum haberent querelas adinvicem Aymo dominus Marrigneii et fratres Cistercii idem Aymo calumpniabatur pro se et pro suis hominibus usagium in territorio de Gergulio et de Desten tam in bosco quam in plano et econtra Cistercienses defendebant quod nec ipse nec sui habebant super his compromiserunt utrique se stare iudicio curie nostre et tandem Cistercienses iusticia et iudicio curie nostre totam obtinuerunt querelam. Hoc dominus Aimo laudavit et grahantavit tenere in pace pro se et pro omnibus hominibus suis et servientibus exceptis suis militibus et ut inter eos deinceps pax firma teneatur istas et omnes alias quas habebat adversus domum Cisterciensem querelas. Idem Aimo guerpivit ex toto et dimisit in pace fratribus Cistercii hoc excepto de Vaureneis. Hoc laudaverunt et concesserunt ipsius Aimonis uxor Ysabeus et filius eorum Guillermus et ut hoc perpetuam habeat firmitatem ad petitionem eiusdem Aymonis confirmavimus id cartis et sigillis nostris ego et filius meus Odo. Idipsum laudaverunt et concesserunt duo alii filii predicti Aymonis Odo et Aymo. Testes : abbas Willermus Cistercii, Pontius cellararius, Zacharias monachus, magister Hugo et Johannes clerici, Huchadeu et Humbertus de Porta, Evrardus prepositus Divionensis. Actum anno ab Incarnatione Domini Mo centesimo LXXXXo.